Boliger | Plejecenter Rosenhaven
Her på Rosenhaven har vi 72 plejeboliger. Hver plejebolig er ca. 30 m2. Boligerne administreres af Boligselskabet Baldersbo. Lidt praktisk information Der er installeret fjernsyns- og telefonstik i lejlighederne. Licensen og telefonabonnement skal du selv betale. Pakkerne vælges individuelt, og det er You See, der er udbyder. Vi anbefaler, at du ikke ligger inde med store og dyre værdigenstande i boligen. Brug gerne værdiboksen i boligen. Rosenhaven dækker ikke for private forsikringsforhold. Derfor bør du fastholde dine forsikringer, når du flytter ind.
Husleje- og pakkepriser
Information og plantegninger
En bolig på Rosenhaven er 30 m2.
Her kan du downloade en plantegning.
Rygepolitik for beboere
Pr. 1/1 2007 er Ballerup Kommune røgfri og det betyder, at der ikke må ryges indenfor i Rosenhaven.
Gælder for: Beboere på Plejecenter Rosenhaven. Revideret d. 5/3 2007 og 21/4 2008 og 6/7 2010
Udarbejdet af: Bugerstyrelsen og ledelsen.
Godkendt af ledelsen: 5/3 2007 og maj 2008 og 5/8 2010
Godkendt i Brugerbestyrelsen d. 26/5 2008 og 13/9 2010
Undtaget herfor er beboernes egne private boliger
I særlige tilfælde, hvor en beboer ikke kan ryge alene på grund af sikkerhedsmæssig risiko, må plejepersonalet godt lade sig invitere ind i beboerens private bolig og ryge sammen med beboeren. Der henstilles dog til, at rygningen foregår udendørs.
Personalet er i de tilfælde, hvor det skønnes påkrævet, ansvarlige for at holde opsyn med beboere, der ryger inde i deres boliger. Dette kan forgå ved hyppig kontakt. I disse tilfælde, vil det være hensigtsmæssigt, at rygningen foregår udendørs.
Der henstilles til, at beboere, der ikke er i stand til at ryge alene uden de er til fare for sig selv og/eller andre lader være med at ryge.
Efter rygning i boligen skal der luftes godt ud, så røgen ikke generer personalet.
Beboeren henstilles til ikke at ryge, mens personalet opholder/udfører deres arbejde i boligen. Efterleves dette ikke, vil arbejdet i boligen blive tilrettelagt herefter.
Beboere og pårørende er velkomne til at benytte haveanlægget og terrasserne i hver ende af boligfløjene, hvor der er opsat askebægere/askekrukker til formålet. Der skal udvises hensyn til ikke-rygerne. Pårørende bedes tømme askebægere efter sig.
Der må ikke ryges i fællesarealer eller i servicerum uanset rummenes ejerforhold.
Se hvordan du søger en plejebolig her.